proxectonos/corpus_dominio_legal_administrativo_tmp huggingface dataset:
PADRÓN SERVIZO AXUDA A DOMICILIO XANEIRO
ADMINISTRACIÓN LOCAL — Municipal — Lalín (Recadación, 27/02/2020)

Por Resolución da Concellería de Facenda de data 20 de febreiro de 2020 aprobouse a liquidación correspondente ao Prezo público polo servizo de axuda no fogar de xaneiro de 2020 por importe de 8.938,78 € e un total de 94 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda Raquel Lorenzo Fernández DOCUMENTO ASINADO ELECTRONICAMENTE AO MARXE
IN407A 2020/163-4 UFD DISTRIBUCIÓN ELECTRICIDAD, S. A., SOLICITUDE DE AUTORIZACIÓN DUNHA INSTALACIÓN ELÉCTRICA NO CONCELLO DE REDONDELA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 15/10/2020)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra O xefe territorial Ignacio Rial Santomé Finca 1.- municipio: Redondela; paraxe: A Coviña; titular: Hichan Ovelleiro Becheanu; afección: 2,25 m2 para o apoio 1
DH. V36.74472. SOLICITUDE DE PEDRAS DE ALDÁN, S. L. DE VERTIDO DE AUGAS RESIDUAIS NO LUGAR DE SAN AMARO-ALDÁN, CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 28/12/2020)

As augas residuais industriais xeradas no proceso son reutilizadas conformando un circuíto pechado, polo que non se produce vertido destas augas residuais ao dominio público. As augas residuais industriais de escorrega xeradas na zona de provisión de material e movemento de vehículos son recollidas e conducidas para o seu tratamento en dúas balsas de decantación dispostas nos extremos norte e sur da parcela, coas seguintes características: As augas residuais industriais de escorrega depuradas procedentes da balsa núm.1 (2.507 m3/ano) vértense, conxuntamente coas pluviais non afectadas, no punto de coordenadas UTM (ETRS89): X=515.840; Y=4.683.130; incorporándose á cuneta da estrada PO-315 mediante baixante escalonada no punto de coordenadas UTM (ETRS89): X=515.821; Y=4.683.110. As augas residuais industriais de escorrega depuradas procedentes da balsa núm.2 (4.638 m3/ano) vértense no punto de coordenadas UTM (ETRS89): X=515.803; Y=4.683.323, canalizándose ata a cuneta da estrada PO-315 á que se incorporan no punto de coordenadas UTM (ETRS89): X=515.770; Y=4.683.328. As augas residuais industriais de escorrega depuradas procedentes das dúas balsas discorren pola cuneta da estrada PO-315 ata a obra de drenaxe transversal, a partir da cal flúen por escorrega natural en superficie ata acadar o rego de Bouzas (cunca da ría de Pontevedra) no punto de coordenadas UTM (ETRS89): X=515.622; Y=4.682.934. As augas residuais fecais xeradas nas instalacións son tratadas nunha fosa séptica de decantación-dixestión en polietileno de alta densidade de 2.000 L de capacidade deseñada para 8 habitantes equivalentes, de dimensións 2,02 x 0,88 x 1,65 m3, e posteriormente vertidas por infiltración no terreo (cunca da ría de Pontevedra) mediante pozo filtrante de 1,5 m de diámetro e 2 m de profundidade no punto de coordenadas UTM (ETRS89): X=515.832; Y=4.683.185. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Sur de Augas de Galicia sito na rúa San Salvador núm.2 – 4º de Vigo, onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos–Alfonso Jesus Nomoko Siccha (Sinatura dixital)
DH. A36.48849 CONCESIÓN DUN CAUDAL DE AUGA A Mª DEL CARMEN CASTRO CAMPAÑA, NO CONCELLO DE VILANOVA DE AROUSA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 18/11/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 10 de agosto de 2020 e como resultado do expediente incoado ó efecto, outorgouse a Mª del Carmen Castro Campaña unha concesión de 1470,31 m 3 anuais de auga que procede dun pozo situado no lugar de Vilantes, na parroquia de Tremoedo (Santo Estevo), no concello de Vilanova de Arousa (Pontevedra), con destino a uso doméstico e a rega. O xefe do Servizo de Tramitación Técnico – Administrativa do Dominio Público Hidráulico Mayra Fernanda Sanchez Bayton Nikitina
DH. A36.69616. SOLICITUDE DE JOSÉ CONDE BARROS E RAMONA LÓPEZ GARCÍA DE APROVEITAMENTO DUN CAUDAL DE AUGA NO LUGAR DE PARADELA (BEMIL), CONCELLO DE CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 11/11/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Jasim Alejandro Pedro Gareta Jacinto e Michael Stanley Paccagnella Pandur CAUDAL: 383,25 m3/ano DESTINO: uso doméstico ORIXE: manancial en parc.140, pol.54 do catastro de Caldas de Reis LUGAR: Paradela PARROQUIA: Bemil CONCELLO: Caldas de Reis A auga cáptase en arqueta 0,50×1,0×0,50 m e condúcese a depósito 3,30×3,30×2,40 m situado na parc.637 do pol.54, do que parten dúas tubaxes, unha cara a cada unha das vivendas que se abastecen no lugar de Paradela. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións – Jens Franjo Sarachu (Sinatura dixital)
APROBACIÓN DEFINITIVA EXPEDIENTE MODIFICACIÓN DE CRÉDITO 12/2020, PRIMEIRA BAIXO A MODALIDADE DE TRANSFERENCIA DE CRÉDITO ENTRE DISTINTAS ÁREAS DE GASTO
ADMINISTRACIÓN LOCAL — Municipal — Dozón (Presupostos e cadros de persoal, 28/12/2020)

En cumprimento do artigo 169.1, por remisión do 177.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegacións durante o prazo de exposición ao público, queda automaticamente elevado a definitivo o acordo de Pleno adoptado en sesión extraordinaria de data 23 de novembro de 2020, sobre o expediente de modificación de créditos n.º 12/2020, segundo baixo a modalidade de transferencia de crédito de distintas áreas de gasto, como segue a continuación: Contra o presente acordo, en virtude do que se dispón no artigo 113 da Lei 7/1985, do 2 de abril, Reguladora das Bases do Réxime Local, os interesados poderán interpor directamente recurso contencioso-administrativo na forma e prazos establecidos nos artigos 25 a 43 da Lei 29/1998, do 13 de xullo, Reguladora da devandita Xurisdición. Sen prexuízo diso, a tenor do que se establece no artigo 113.3 da Lei 7/1985, a interposición do devandito recurso non suspenderá por si só a efectividade do acto ou Acordo impugnado. En Dozón, na data da sinatura electrónica á marxe O Alcalde – Presidente Adolfo Campos Vázquez
PO/16/101.06. DATA PARA O PAGO DE DEPÓSITOS PREVIOS E, A FORMALIZACIÓN DAS ACTAS DE OCUPACIÓN DA OBRA PROXECTO DE CONSTRUCIÓN DO ITINERARIO PEONIL E CICLISTA NA PO-307
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 06/02/2020)

En cumprimento do disp osto no artigo 49 do Regulamento de Expropiación Forzosa do 26 de abril de 1957 e ao abeiro das competencias delegadas por Orde do 7 de setembro de 2017 (DOG núm.179 do 20.9.2017), este servizo procederá a executar o pagamento dos depósitos previos mediante transferencia bancaria ás persoas propietarias cuxa relación figura exposta no taboleiro de anuncios do concello. No caso de non ter presentado o certificado de titularidade da conta bancaria, cos códigos IBAN e BIC, e a copia do DNI, consignarase o importe na Caixa Xeral de Depósitos conforme o disposto no artigo 51 do Decreto do 26 de abril de 1957 polo que se aproba o Regulamento de expropiación forzosa. Así mesmo, en cumprimento do artigo 55 do Regulamento de expropiación forzosa convócanse ás persoas propietarias ao acto de formalización das actas de ocupación no lugar, día e hora seguintes: A relación de titulares estarán expostos no concello de Vilanova de Arousa, e no Servizo Provincial da Axencia Galega de Infraestruturas, Avda. Mª Victoria Moreno, nº 43-1º, 36003 Pontevedra, e publicarase no seguinte enlace da páxina web da consellería: https://infraestruturasemobilidade.xunta. gal/avisos? p_p_id=ipecos_opencms_portlet_INSTANCE_Ps5C&p_p_lifecycle=0&p_p_state=normal&p_p_col_id=column-1&p_p_col_count=1&_ipecos_opencms_portlet_INSTANCE_Ps5C_content=%2Fopencms%2FPortal-Web%2FContidos%2FAviso%2Faviso_0151. html No mesmo acto ofertaranse ás persoas propietarias as valoracións establecidas pola administración para cada unha das fincas en concepto de mutuo acordo. O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso. En caso de figurar o terreo a nome de herdeiros, deberán achegar a documentación necesaria para acreditar a sucesión. Documento asinado dixitalmente. O xefe do servizo Dositeo Albitre Izurzu
DH. A36.71634. SOLICITUDE DE CARNE GALLEGA ITALIANI SL DE CAUDAL DE AUGAPROCEDENTE DUN MANANCIAL NA PARROQUIA DE SANTO ANDRÉ DE COMESAÑA (VIGO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 26/06/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase en arqueta aros formigón Ø 1,60 m, 5,00 m prof. e bombéase a depósito cilíndrico Ø 1,00 m, 1,50 m alt. na mesma parcela. Dende o depósito condúcese uns 44 metros ata nave industrial en ref. catastral 0224354NG2702S0001QO, para uso sanitario. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no concello de Vigo ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 28 de abril de 2020. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
DH. A36.02409. CONCESIÓN DUN CAUDAL DE AUGA Á COMUNIDADE DE USUARIOS DE FOLLENTE, NO CONCELLO DE CALDAS DE REIS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 14/08/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de xullo de 2020 e como resultado do expediente incoado ó efecto, outorgouse á Comunidade de Usuarios de Follente unha concesión de 7948,50 m3 anuais de auga que procede de tres mananciais situados no monte de Pedreira, na parroquia de Bemil, no concello de Caldas de Reis (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Susana Silvia Carrizo Mahieu
XUIZO VERBAL 1162/2019, NOTIFICACIÓN A MARIA DEL CARMEN ROMERO MOREIRA
ADMINISTRACIÓN DE XUSTIZA — Xulgados de Primeira Instancia — De Vigo (Edictos xudiciais, 10/09/2020)

No presente procedemento JVB 1162/19 seguido a instancia de Aixa Bonavila Berbil fronte a Maria Del Carmen Romero Moreira ditouse sentenza, cuxos particulares son do tenor literal seguinte: “Sentenza nº 75/20: Vigo, un de xullo de dous mil vinte. Vistos por, Dª. Encarnación Dasi Dorelle, Maxistrada Titular do Xulgado de Primeira Instancia nº 13 de Vigo e o seu Partido, os autos de Xuízo Verbal rexistrados co nº 1.162/19, a instancia do procurador dos tribunais D. Pedro Xavier Filipe Miguel Dascalu Glont, en nome e representación de DªAixa Bonavila Berbil, contra DªSandra Yamileth Benza Neale, ditouse a presente sentenza con base nos seguintes, DECISIÓN Acordo acolle-la demanda presentada polo procurador dos tribunais D. Pedro Xavier Filipe Miguel Dascalu Glont, en nome e representación de DªAixa Bonavila Berbil, contra DªSandra Yamileth Benza Neale e condeno a esta última ó pagamento á parte actora da contía de 2.419,20 euros. Con condena en custas da parte demandada. Notifíquese esta resolución ás partes y fágaselles saber que a mesma é firme e contra ela non cabe presentar recurso ningún. Asi o pronuncia, manda e asina Dª Encarnación Dasi Dorelle Maxistrada Titular deste Xulgado de Primeira Instancia nº 13 de Vigo e o seu Partido. A difusión do texto desta resolución a partes non interesadas no proceso no que foi ditada só poderá levarse a cabo despois da disociación dos datos de carácter persoal que contivese e con preno respeto ó dereito á intimidade, ós dereitos das persoas que requiran un especial deber de tutela ou á garantía do anonimato das vítimas ou prexudicados, cando proceda. Os datos personais incluidos nesta resolución non poderán ser cedidos, nin comunicados con fins contrarios ás leis.—A Maxistrada”. “AUTO: Caldas de Reis, vintetrés de xullo de dous mil vinte. Acordo corrixi-la sentenza ditada no presente procedemento o día 01 de xuño de 2.020 de xeito que: Na parte dispositiva de devandita resolución, parágrafo primeiro, onde di: “2.419,20 euros” debe dicir: “2.082,06 euros”. A Maxistrada a Letrada da Administración de Xustiza” E atopándose devandito demandado, Pilar Laura Baster De Zuloaga, en paradoiro descoñecido, expídese o presente a fin de que sirva de notificación en forma ao mesmo. Vigo, ao trinta e un de xullo de vinte.—A Letrada da Administrción de Xustiza.
CONVOCATORIA BOLSA DE LIMPADOR/A
ADMINISTRACIÓN LOCAL — Municipal — Vilaboa (Persoal, oposicións, 13/02/2020)

Por Resolución de Alcaldía 2020-0012 do 8 de xaneiro, aprobáronse as bases e a convocatoria para constituír unha bolsa de emprego de LIMPADOR/A (Grupo 5 do Convenio), que permita a contratación temporal de persoal laboral previsto no artigo 27 da 2/2015, do 29 de abril, do Emprego público de Galicia, mediante o sistema de concurso-oposición. O período de presentación de solicitudes será de 10 días hábiles contados dende o seguinte ao da publicación do anuncio da convocatoria no Boletín Oficial da Provincia de Pontevedra. As bases íntegras publicaranse na sede electrónica (https://vilaboa.sedelectronica.es/info.0) e no Taboleiro de Edictos do Concello, exclusivamente O alcalde, Francisco Costa Fernández
RECTIFICACIÓN DA RELACIÓN DEFINITIVA, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DO PRIMEIRO EXERCICIO DO PROCESO SELECTIVO DE DOCE PRAZAS DE TÉCNICA/O AUXILIAR EN EDUCACIÓN DIÚRNA (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 20/07/2020)

EXPEDIENTE: 2019056567 ASUNTO: Rectificación da relación definitiva, designación do tribunal e datas da súa constitución e realización do primeiro exercicio do proceso selectivo de doce prazas de técnica/o auxiliar en educación diúrna (CE2019O) TRÁMITE: Rectificación O Deputado Delegado en materia de persoal, en virtude das competencias delegadas da Presidencia, dita a seguinte: Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o artigo 61.12 de Real Decreo 2568/86, de 28 de novembro, resolvo rectificar a relación definitiva, designación do tribunal e datas da súa constitución e realización do primeiro exercicio do proceso selectivo de doce prazas de técnica/o auxiliar en educación diúrna (CE2019O), publicada no BOPPO nº 133, do 14 de xullo de 2020, no senso que: 2º Designar os membros que integraran o tribunal cualificador e determinar a data en que terá lugar a súa constitución e a realización do primeiro exercicio: Andrea Seijo García, técnico auxiliar en educación diurna adscrita ao Centro Príncipe Felipe, Deputación Provincial de Pontevedra 2º Designar os membros que integraran o tribunal cualificador e determinar a data en que terá lugar a súa constitución e a realización do primeiro exercicio: Dionisio Juan Acarreta Collingwood, educadora adscrita ao Centro Principe Felipe, Deputación Provincial de Pontevedra Asinada dixitalmente á marxe Contra esta Resolución, que pon fin á vía administrativa, poderá interpor recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 112 e 123 da Lei 39/2015, de 1 de outubro, do Procedemento Administrativo Común), ou ben, recurso contenciosoadministrativo ante o Xulgado do Contencioso- Administrativo de Pontevedra, no prazo de dous meses, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poda utilizar calquera outro recurso que estime conveniente.
NOTIFICACIÓN DE PROCEDEMENTO ORDE DE EXECUCIÓN (EXP.1185/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 27/08/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1185/2020) Interesado: HERMINDA MARTINEZ VAQUEIRO Ref. Catastral: 36043A036001250000JT (Polígono 36 – Parcela 125) Plazo: 15 días naturais Ponte Caldelas, 19 de Agosto de 2020. Alcalde-Presidente do Concello de Ponte Caldelas, Mohamed Anouar Benhari Ruesga
DELEGACIÓN NA XUNTA DE GOBERNO LOCAL DA ATRIBUCIÓN DE LICITACIÓN DE POSTOS VACANTES NO MERCADO MUNICIPAL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 14/02/2020)

O Pleno municipal do Concello do Grove, en sesión celebrada o 27 de xaneiro de 2020, adoptou o seguinte acordo: “ Primeiro. Delegar na Xunta de Goberno Local, de conformidade co disposto nos artigos 22.4 e 47.2 da Lei 7/1985, do 2 de abril, reguladora das bases do réxime local, a competencia para outorgar as concesións administrativas e autorizacións por prazo superior a catro anos, para explotación de servizos en postos fixos e bancadas do mercado municipal. Segundo: As atribucións delegadas deberán exercerse pola Xunta de Goberno Local nas condicións e dentro dos límites desta delegación, sen que sexan susceptibles de ser delegadas en ningún outro órgano. No texto dos acordos adoptados pola Xunta de Goberno local en virtude desta delegación farase constar de xeito expreso tal circunstancia, mediante a inclusión na parte expositiva, da indicación de que a os correspondentes acordos adóptanse por delegación do Pleno da corporación, con indicación da data do presente acordo. Os acordos que se adopten por delegación, entenderanse ditados polo Pleno do Concello, como titular da competencia orixinaria, ao cal se deberá manter informado, mediante a remisión dos borradores das actas da Xunta de Goberno Local a todos os concelleiros/as da Corporación, e serán inmediatamente executivos. Terceiro: De conformidade co disposto no artigo 51.2 do ROF, estas delegacións terán efectos desde o día seguinte ao da adopción deste acordo, sen prexuízo da súa publicación no Boletín Oficial da Provincia, e serán de carácter indefinido, sen prexuízo da potestade de avocación polo Pleno. Cuarto: Comunicar o presente acordo aos diferentes Departamentos Municipais para o seu coñecemento e efecto, significándolles que, agás casos de urxencia, con carácter previo á súa inclusión na orde do día, os asuntos que deban someterse á Xunta de Goberno Local como consecuencia desta delegación deberán ser previamente ditaminados pola Comisión Informativa competente na materia, con obxecto de dar cumprimento ao artigo 123 do ROF. Quinto. Publicar este acordo no Boletín Oficial da Provincia e no portal de Transparencia do Concello.’ O alcalde. José A. Cacabelos Rico
APROBACIÓN PADRÓN MERCADILLO ÚNICO EXERCICIO 2020
ADMINISTRACIÓN LOCAL — Municipal — Marín (Recadación, 27/01/2020)

Por Resolución do Concelleiro delegado de Facenda do día 9 de xaneiro de 2020 foi aprobado o padrón fiscal correspondente ao concepto tributario de taxa por ocupación de vía pública para o mercadillo con postos e barracas do ano 2020, modalidade de pago único. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1 (un) mes a contar dende o día seguinte ao de remate do período de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 de xaneiro de 2020 ata o 5 de marzo de 2020, ambos inclusive. O cargo nas contas bancarias dos recibos correctamente domiciliados efectuarase o día 3 de febreiro de 2020. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A., Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte por correo ordinario, envío que non ter carácter de notificación. Os contribuíntes que o día 1 de febreiro de 2020 non recibiran nos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
EXPOSICIÓN PÚBLICA DA MATRÍCULA DO IMPOSTO SOBRE ACTIVIDADES ECONÓMICAS, EXERCICIO 2020
ADMINISTRACIÓN LOCAL — Municipal — Redondela (Recadación, 20/05/2020)

De conformidade cos artigos 90 e 91 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e mais co art.3 do Real Decreto 243/1995, do 17 de febreiro, a matrícula do imposto sobre Actividades Económicas do exercicio 2020 porase ao dispor do público na oficina de Xestión Tributaria do Concello de Redondela a través das seguintes canles: Durante o prazo de 15 dias contados a partir da exposición deste anuncio no Boletín Oficial da Provincia. Contra os actos de inclusión dun suxeito na matrícula, así como a súa exclusión ou alteración da calquera dos datos que deben constar na mesma, os interesados poderán interpor, consonte se dispón no art.4 do citado Real Decreto, no prazo de un mes a contar dende o seguinte ao do remate do período de exposición pública, recurso de reposición perante a Axencia Estatal de Administración Tributaria compentente ou reclamación económica-administrativa ante o Tribunal Económico-Administrativo Rexional de Galicia. Documento asinado dixitalmente ó marxe.
RESOLUCIÓN DE NOMEAMENTO ADMINISTRATIVA
ADMINISTRACIÓN LOCAL — Municipal — Caldas de Reis (Persoal, oposicións, 18/03/2020)

Resolución de Alcaldía de data 16/03/2020 do Concello de Caldas de Reis pola que, concluído o procedemento selectivo para a provisión en propiedade dunha praza de administrativo/a, mediante o sistema de concurso-oposición, quenda de promoción interna, efectuouse o nomeamento de: Dona Eliana Cristina Vladut Comella deberá presentar a documentación xustificativa das condicións de capacidade e dos requisitos esixidos na convocatoria, dentro do prazo de 20 días naturais, contados desde a publicación do nomeamento no Boletín Oficial da Provincia. O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro. Caldas de Reis, documento datado e asinado dixitalmente á marxe.
APROBACIÓN ORDENANZA DE IMPULSO DE USO DO GALEGO
ADMINISTRACIÓN LOCAL — Municipal — Poio (Ordenanzas e Regulamentos, 03/12/2020)

Aprobado inicialmente o proxecto de Ordenanza de impulso de uso do galego do concello de Poio en sesión ordinaria realizada o 24 de novembro de 2020, de conformidade co disposto no artigo 49. b) da Lei 7/1985, de 2 de abril, de Bases do Réxime Local, ábrese un prazo de información pública durante trinta días hábiles durante o cal ás persoas interesadas poderán presentar as reclamcións e suxerencias que estimen por oportunas. O cómputo do prazo iniciarase a partir do día seguinte ao da publicación no Boletín Oficial da Provincia de Pontevedra do presente anuncio. Simultaneamente publicarase no taboleiro de anuncios do Concello dispoñible no portal de internet https://www.concellopoio. gal, e na sección de Transparencia, apartado 9.1 (normativa en tramitación). O expediente está a disposición da veciñanza en formato papel no servicio de Secretaría de 09.00 a 14.00 horas, e o contido dos informes técnicos, resultado das fases previas de consulta e participación públicas e o texto completo da Ordenanza, estarán dispoñibles igualmente no indicado portal de internet, sección e apartado. No caso de que durante o indicado prazo non se presente observación ou reclamación ningunha, entenderase definitivamente adoptado o acordo ata entón provisional, levándose a cabo a publicación do acordo e texto íntegro da Ordenanza no BOP de Pontevedra, sen que entre en vigor ata o transcurso do prazo dos quince días hábiles ao que se refire o artigo 70 da Lei 7/1985, de 2 de abril, de Bases do Réxime Local. O texto da ordenanza quedará a permanente disposición do público no enderezo electrónico https://www.concellopoio. gal/, sección Transparencia, apartado Normativa en vigor. Poio, documento asinado dixitalmente o 27 de novembro de 2020 O Alcalde.
EXTRACTO DA CONVOCATORIA DE SUBVENCIÓNS MUNICIPAIS PARA ASOCIACIÓNS E ENTIDADES SEN ÁNIMO DE LUCRO
ADMINISTRACIÓN LOCAL — Municipal — Meis (Subvencións e axudas, 31/08/2020)

Por Acordo da Xunta de Goberno Local de data 20/08/2020 aprobouse a convocatoria de subvencións municipais para asociacións e entidades sen ánimo de lucro que desenvolvan accións no Concello de Meis para o ano 2020, polo procedemento de concorrencia competitiva. De conformidade co previsto nos artigos 17.3. b e 20.8. a de a Lei 38/2003, de 17 de novembro, Xeneral de Subvencións, publícase o extracto da convocatoria cuxo texto completo pode consultarse na páxina web do Concello de Meis. Poderán solicitar as subvencións reguladas nas presentes bases todas as entidades, clubes, asociacións e fundacións validamente constituídas con personalidade xurídica e que reúnan os seguintes requisitos: Estas bases afectarán a aquelas celebracións, actividades e eventos que se consideren de interese xeral para o Concello de Meis. Os beneficiarios poderán ser subvencionados en relación co desenvolvemento das seguintes materias: As aplicacións orzamentarias as que se imputa a subvención son 334.480 e 341.480, e a contía total máxima das subvencións convocadas é de 20.500,00€ e 18.000,00€ respectivamente. As solicitudes formularanse no modelo que figura como Anexo da convocatoria. Dirixiranse á Alcaldesa-Presidenta do Concello, e presentaranse no Rexistro de entrada do Concello ou por calquera dos medios sinalados no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de 30 días naturais desde a publicación do extracto da convocatoria en o Boletín Oficial da Provincia. A alcaldesa, Marta Giráldez Barral. Asinado electronicamente
APROBACIÓN DEFINITIVA DE MODIFICACIÓN DAS BASES DE EXECUCIÓN DO ORZAMENTO Nº 5 E Nº 18
ADMINISTRACIÓN LOCAL — Municipal — Marín (Presupostos e cadros de persoal, 05/02/2020)

Rematado o prazo de exposición publica do Acordo Plenario de data 12 de decembro de 2019, de aprobación inicial do expediente de modificación das Bases de Execución do Orzamento Xeral do Concello nº 5 e nº 18 (BOP nº 246, de 26.12.19), e visto que dentro de prazo regulamentario de exposición pública non se presentaron reclamacións ou suxestións contra o mesmo, considerase definitivamente aprobado conforme ó disposto nos artigos 177 en relación co 171 do Texto Refundido da Lei Reguladora de Facendas Locais e 38.3 en relación co 23.1 do Real Decreto 500/1990 de 20 de abril. O que se fai público para xeral coñecemento.
APROBACIÓN INICIAL SEGUNDA MODIFICACIÓN ANEXO SUBVENCIÓNS NOMINATIVAS E DA MODIFICACIÓN ORZAMENTARIA SUPLEMENTO DE CRÉDITO PARA FINANCIALA
ADMINISTRACIÓN LOCAL — Municipal — Poio (Presupostos e cadros de persoal, 12/08/2020)

Aprobada inicialmente polo Pleno da Corporación, en sesión ordinaria celebrada o día 28 de xullo de 2020, a segunda modificación do anexo de subvencións nominativas que figuran no Orzamento deste Concello do ano 2020, e aprobado para o seu financiamento o expediente de modificación orzamentaria 17/2020, mediante suplemento de crédito financiado con baixas noutras aplicacións, e, en cumprimento do disposto no artigo 169.1 de do Texto Refundido da Lei Reguladora de Facendas Locais, aprobada por RDL 2/2004, de 5 de marzo, expóñense ao público polo prazo de quince días hábiles, para que durante o citado prazo, poidan formularse as reclamacións e suxestións que consideren oportunas ante o Pleno. A modificación de anexo de subvencións e a correspondente modificación orzamentaria consideraranse definitivamente aprobadas se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde: Luciano Sobral Fernández
APROBACIÓN INICIAL DO ORZAMENTO MUNICIPAL PARA O ANO 2020
ADMINISTRACIÓN LOCAL — Municipal — Oia (Presupostos e cadros de persoal, 10/01/2020)

Aprobado inicialmente, en sesión plenaria extraordinaria de 30 de decembro de 2019, o orzamento municipal para o ano 2020, xunto coas bases de execución do mesmo, e a plantilla e cadro do persoal do concello de Oia, en cumprimento do disposto no artigo 169 do T. R.2/2004 da Lei reguladora de Facendas Locais, exponse ao público, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. De acordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. Oia, a 30 de decembro de 2019. Asdo. dixitalmente á marxe. A alcaldesa Cristina Correa Pombal
MODIFICACIÓN DAS TARIFAS DE ORDENANZAS FISCAIS
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 06/10/2020)

O Pleno da Corporación en sesión celebrada o día 28 de setembro de 2020 aprobou inicialmente a modificación parcial das seguintes ordenanzas fiscais: De conformidade co disposto no artigo 17.1 e 2 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, se abre un prazo de información pública e audiencia dos interesados polo prazo de trinta días mediante a publicación deste anuncio no BOP para que os interesados poidan presentar reclamacións e suxestións. O presente anuncio tamén se exporá no taboleiro de anuncios da Casa Consistorial e se publicará nun dos diarios de maior difusión da provincia. Durante o dito prazo se poderá consultar o expediente na Secretaría Xeral do concello. Vilanova de Arousa a 29 de setembro de 2019. O Alcalde – Gonzalo Durán Hermida.
MODIFICACIÓN DO REGULAMENTO DO CONSELLO ESCOLAR MUNICIPAL
ADMINISTRACIÓN LOCAL — Municipal — Nigrán (Ordenanzas e Regulamentos, 10/08/2020)

Asunto: Modificación do Regulamento do Consello Escolar Municipal Expte: 2020000573Sv Tramite: Información pública Prazo: Trinta días, seguintes á publicación. Aprobación inicial: Acordada polo Pleno do Concello o 27 de xullo de 2020 De conformidade co previsto na normativa aplicable ao procedemento correspondente, durante o prazo sinalado calquera persoa poderá examinar o expediente no Concello e formular, no seu caso, as alegacións que considere oportunas. Tamén pode consultarse na sede electrónica municipal: http://sede.nigran.org/No caso de que non se formulen alegacións, o acordo provisional quedará automaticamente elevado a definitivo, do que se deixará constancia mediante resolución da Presidencia. Nigrán, na data da sinatura electrónica O ALCALDE Asdo.: Juan Antonio González Pérez
DH. A36.71549. SOLICITUDE DE ROCÍO BÚA LEMOS E/R DA CCUU LUGAR DE SOAR DE CAUDAL AUGA PROCEDENTE DO LUGAR DE SOAR, SAN LOURENZO DE MORAÑA (MORAÑA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/10/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Lugar de Soar CAUDAL: 10251,00 m3/ano DESTINO: uso doméstico ORIXE: tres mananciais M1 na parc.1134 do pol.31 do catastro de Moraña M2 e M3 na parc.1154 do pol.31 do catastro de Moraña LUGAR: Soar PARROQUIA: San Lourenzo CONCELLO: Moraña Os mananciais cáptase en sendas arquetas bloques formigón duns 4×3,5×2 m. A auga de M2 e M3 reúnese en arqueta intermedia na mesma parcela que estes e condúcese a arqueta decantación en parc.1134, pol.31, á que chega tamén a procedente de M1. Segue a depósito formigón 5,6x5,38x2,95 en ref. catastral 002103800NH31D0001GZ, do que parte tubaxe da que se derivan as acometidas individuais cara as vivendas que abastece a comunidade no lugar de Soar. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN INICIAL DO ORZAMENTO 2020
ADMINISTRACIÓN LOCAL — Municipal — Ponteareas (Presupostos e cadros de persoal, 04/02/2020)

Aprobado inicialmente en sesión extraordinaria do Pleno deste Concello, de data 28 de xaneiro de 2020, o Orzamento Xeral, Bases de Execución, e o Cadro de Persoal Funcionario, Laboral e Eventual para o exercicio económico 2020, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: http://ponteareas.sedelectronica. gal De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Ponteareas, a 29 de xaneiro de 2020. O alcalde Xosé Represas Giráldez
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS- CRÉDITO EXTRAORDINARIO Nº 4-P/2020
ADMINISTRACIÓN LOCAL — Municipal — Lalín (Presupostos e cadros de persoal, 07/04/2020)

Esgotado o prazo de exposición ao público doexpedientede modificación de créditos-Crédito Extraordinario Nº4-P/2020 (Expte.676/2020), aprobadopolo Pleno desta Corporación en sesión ordinaria celebrada o día28defebreirodo presente ano sen que se presentara reclamación alguna contra domesmo, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 2 de abril de 2020.—A Concelleira de Facenda, Raquel Lorenzo Fernández. DOCUMENTO ASINADO D IXITALMENTE
EXPOSICIÓN AO PÚBLICO DA CONTA XERAL DO EXERCICIO 2019
ADMINISTRACIÓN LOCAL — Municipal — Forcarei (Presupostos e cadros de persoal, 08/09/2020)

Exposición ao público da Conta Xeral do exercicio 2019. En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e una vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2019, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica deste Concello [https://forcarei.sedelectronica. gal]. Documento asinado electrónicamente.
PRECIO PÚBLICO POLA REALIZACIÓN DA ACTIVIDADE "CAMPANADAL 2020"
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 11/12/2020)

En sesión ordinaria de Xunta de Goberno Local celebrada o día 02/12/2020, se acordou o seguinte: PRIMEIRO. Declarar a existencia de razóns sociais e culturais que aconsellan fixar un precio público inferior ó custo da actividade “Campanadal 2020: Un nadal de contos”. SEGUNDO. Aprobar o importe do prezo público pola realización da actividade “Campanadal 2020: Un nadal de contos” fixando as seguintes tarifas: TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
EXPEDIENTE DE INVESTIGACIÓN DUN CAMIÑO NO CRUCEIRO DE AGUIAR, PARROQUIA DE FONTAO
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 11/03/2020)

Mediante acordo adoptado pola Xunta de Goberno Local, en sesión celebrada con data 3 de marzo de 2020, resólvese incoar expediente de investigación da titularidade do camiño sito no lugar de Cruceiro de Aguiar, parroquia de Fontao. O citado expediente exponse ao público no Departamento de Secretaría do Concello de Vila de Cruces, polo prazo de quince (15) días hábiles, que comezarán a contarse dende o día seguinte ó da inserción do presente edicto no Boletín Oficial da Provincia, en cumprimento do disposto no artigo 49.1 do Real Decreto 1372/1986, de 13 de xuño, polo que se aproba o Regulamento de Bens das Entidades Localis, co fin de que durante o mesmo, se poidan presentar reclamacións ou suxerencias que se estimen oportunas. O ALCALDE. VANESSA VICTORIA ASCENSION NI QUILLI. DOCUMENTO ASINADO ELECTRONICAMENTE Á MARXE
CONVOCATORIA DE ASEMBLEA XERAL ORDINARIA DA COMUNIDADE DE USUARIOS DE SAMUELLE
SECCIÓN NON OFICIAL —  — Asociación das Traídas de Augas (Outros documentos, notificacións e informacións públicas, 05/03/2020)

O vindeiro día 29 de marzo de 2020 terá lugar na Casa Cultural de Sta. Mª de Tebra, ás 10:00h en primeira convocatoria e ás 10:30h en segunda, a Asemblea Xeral Ordinaria conforme ó seguinte orde do día e aprobación, no seu caso, do que proceda: